Nesti primer alderique de totalidá, el plenu  va decidir si la iniciativa pue espolletar como futura llei. La declaración ye una proposición de llei quel partíu de Joan Laporta rexistró na Cámara la selmana pasada y que, daprobase, facultaría al Govern a axustar la independencia de Catalunya cola comunidá internacional, y al Parlament a aprobar la secesión cola mayoría absoluta de los sos miembros y ensin la necesidá de convocar un referéndum, lo cual podría ser posible, yá que los grupos parllamentarios CiU, ERC y SI, abiertamente proclives a la independencia, sumen 74 escaños de 135 (mayoría absoluta), eso ensin cuntar los 10 asientos de los ecoloxistes Iniciativa per Catalunya Verds (ICV), que fasta la fecha nun adoptó una postura nada clara al respeutu, cuntando nel so senu con diversos seutores.